Μιτς ΜακΚόννελ

{{Πληροφορίες πολιτικού
| όνομα = Μιτς ΜακΚόννελ <small> Mitch McConnell
| εικόνα = Mitch McConnell portrait 2016.jpg
| μέγεθος_εικόνας = 250px
| ημερομηνία_γέννησης = 
| τόπος_γέννησης = Σέφιλντ, Αλαμπάμα, ΗΠΑ
| εθνικότητα = 
| πολιτικό_κόμμα = Ρεπουμπλικανικό Κόμμα
| ιστοσελίδα = 
| αξίωμα = Ηγέτης της Μειοψηφίας  της Γερουσίας των ΗΠΑ
| έναρξη = 20 Ιανουαρίου 2021
| αναπληρωτής = Τζον Θιούν
| προκάτοχος = Τσακ Σούμερ
| έναρξη2 = 3 Ιανουαρίου 2007
| λήξη2 = 3 Ιανουαρίου 2015
| προκάτοχος2 = Χάρι Ριντ
| διάδοχος2 = Χάρι Ριντ
| αξίωμα3 = Ηγέτης της Πλειοψηφίας  της Γερουσίας των ΗΠΑ
| έναρξη3 = 3 Ιανουαρίου 2015
| λήξη3 = 20 Ιανουαρίου 2021
| αναπληρωτής3 = Τζον Θιούν
| προκάτοχος3 = Χάρι Ριντ
| διάδοχος3 = Τσακ Σούμερ
| αξίωμα4 = Υφηγητής της Πλειοψηφίας  της Γερουσίας των ΗΠΑ
| έναρξη4 = 3 Ιανουαρίου 2003
| λήξη4 = 3 Ιανουαρίου 2007
| ηγέτης4 = Ουίλλιαμ Φριστ
| διάδοχος4 = Ντικ Ντάρμπιν
| όνομα γέννησης = 'Άντισον Μίτσελ ΜακΚόννελ 
| αξίωμα5 = Γερουσιαστής των Ηνωμένων Πολιτειών  για το Κεντάκι
| έναρξη5 = 3 Ιανουαρίου 1985
| μαζίμε5 = Ραντ Πολ
| σύζυγος = Ελέιν Τσάο
| θρησκεία = Βαπτιστές
| υπογραφή = Mitch McConnell Signature.svg
| προκάτοχος5 = Ουόλτερ Ντι Χάντλσον
}}

Ο Άντισον Μίτσελ ΜακΚόννελ τζούνιορ (αγγλ. Addison Mitchell "Mitch" McConnell Jr., 20 Φεβρουαρίου 1942), είναι Αμερικανός πολιτικός και νομικός, που υπηρετεί ως Ηγέτης της Μειοψηφίας της Γερουσίας των Ηνωμένων Πολιτειών από το 2021 και ως Γερουσιαστής των Ηνωμένων Πολιτειών για το Κεντάκι από το 1985. Είναι μέλος του Ρεπουμπλικανικού Κόμματος.   

Διατέλεσε Ηγέτης της Πλειοψηφίας της Γερουσίας των ΗΠΑ από το 2015 έως το 2021 και ξανά Ηγέτης της Μειοψηφίας της Γερουσίας από το 2007 έως το 2015.

Είναι παντρεμένος με την πρώην Υπουργό Μεταφορών (2017-2021) και πρώην Υπουργό Εργασίας των Ηνωμένων Πολιτειών (2001-2009) Ελέιν Τσάο. Το περιοδικό Time'' έχει συμπεριλάβει τον ΜακΚόννελ, στους 100 άτομα με την ισχυρότερη επιρροή στον κόσμο.

Βιογραφία 
Γεννήθηκε στις 20 Φεβρουαρίου 1942, στο Σέφιλντ της Αλαμπάμα, από τον Άντισον Μίτσελ ΜακΚόννελ (πρεσβύτερο) και την Τζούλια Οντίν Σόκλεϊ, και μεγάλωσε στο Άθενς της Αλαμπάμα, στην Αγκούστα της Τζόρτζια και αργότερα στο Λούισβιλ του Κεντάκι. Έχει Σκωτσέζικη, Ιρλανδική και Αγγλική καταγωγή. 

Το 1956, αποφοίτησε το Λύκειο "DuPont Manual High School" στο Λούισβιλ, και κατόπιν σπούδασε Πολιτικές Επιστήμες στο Πανεπιστήμιο του Λούισβιλ απ'όπου έλαβε πτυχίο με διάκριση το 1964. Στη συνέχεια, σπούδασε Νομική στο Πανεπιστήμιο του Κεντάκι απ'όπου έλαβε πτυχίο (JD) το 1967.

Πολιτική καριέρα

Πρώιμη καριέρα 
Αφού εργάστηκε τα προηγούμενα χρόνια σε προεκλογικές εκστρατείες Ρεπουμπλικανών πολιτικών, τον Οκτώβριο του 1974, διορίστηκε από τον τότε Πρόεδρο Τζέραλντ Φορντ, μεταβατικός Βοηθός Αναπληρωτής Γενικός Εισαγγελέας των Ηνωμένων Πολιτειών (1975-1975). 

Το 1977, εξελέγη εκτελεστικός πρόεδρος και δικαστής της κομητείας Τζέφερσον στο Κεντάκι (το υψηλότερο αξίωμα της κομητείας τότε). Επανεξελέγη στο αξίωμα το 1981.

Γερουσία των Ηνωμένων Πολιτειών (1985-) 
Στις εκλογές της Γερουσίας των Ηνωμένων Πολιτειών το 1984 στο Κεντάκι, ο Μιτς ΜακΚόννελ, κατάφερε να εκλεγεί με 49,9%, Γερουσιαστής των Ηνωμένων Πολιτειών για το Κεντάκι, όπου ανέλαβε το 1985. Έκτοτε έχει επανεκλεγεί στο αξίωμα ακόμα φορές (1990, 1996, 2002, 2008, 2014, 2020). 

Το 2002, εξελέγη Υφηγητής (Whip) των Ρεπουμπλικανών Γερουσιαστών, και εφόσον κατείχαν τότε την πλειοψηφία της Γερουσίας στο 108ο Κογκρέσο (2003-2005), έγινε Υφηγητής της Πλειοψηφίας της Γερουσίας των ΗΠΑ, δεύτερο υψηλότερο αξίωμα της Γερουσίας, υπό τον τότε Ηγέτη Ουίλλιαμ Φριστ.

Κομματικός Ηγέτης στη Γερουσία (2007-) 
Το 2006, εξελέγη Ηγέτης (Leader) των Ρεπουμπλικανών Γερουσιαστών, και στην έναρξη του 110ου Κογκρέσου (2007) όπου οι Ρεπουμπλικανοί ήταν μειοψηφία στη Γερουσία, έγινε Ηγέτης της Μειοψηφίας της Γερουσίας των ΗΠΑ. 

Στο 114ο Κογκρέσο των Ηνωμένων Πολιτειών (2015-2017), οι Ρεπουμπλικανοί ανέκτησαν την πλειοψηφία της Γερουσίας, και ο Μιτς ΜακΚόννελ, ανέλαβε Ηγέτης της Πλειοψηφίας της Γερουσίας των ΗΠΑ, θέση που διατήρησε στο 115ο (2017-2019) και στο 116ο Κογκρέσο (2019-2021). 

Στο 117ο και τρέχον Κογκρέσο (2021), ο ΜακΚόννελ, με την απώλεια της πλειοψηφίας των Ρεπουμπλικανών, έγινε και πάλι Ηγέτης της Μειοψηφίας.

Προσωπική ζωή 

Ο Μιτς ΜακΚόννελ, είναι Βαπτιστής Χριστιανός. Από το 1968 έως το 1980, ήταν παντρεμένος με την Σερίλ Ράντομ, με την οποία απέκτησαν τρία παιδιά. 

Το 1993, παντρεύτηκε την Ελέιν Τσάο, μετέπειτα Υπουργό Εργασίας των ΗΠΑ (2001-2009) επί Τζορτζ Ο. Μπους και Υπουργό Μεταφορών των ΗΠΑ (2017-2021) επί Ντόναλντ Τραμπ.

Πολιτική τοποθέτηση 
Κατά τα πρώτα χρόνια, ως πολιτικός ο ΜακΚόννελ, ήταν μετριοπαθής κεντροδεξιός πολιτικός. Στη συνέχεια με την πάροδο των ετών, στράφηκε προς τα δεξιά καθιστώντας τον έναν συντηρητικό και δεξιό πολιτικό, όχι όμως σκληροπυρηνικό.

Παραπομπές 

Γερουσιαστές των ΗΠΑ
Κεντάκι
Πολιτικοί του Ρεπουμπλικανικού Κόμματος (ΗΠΑ)
Πολιτικοί των ΗΠΑ
Ηγέτες εν ενεργεία
Αμερικανοί πολιτικοί
Αμερικανοί δικηγόροι
Αμερικανοί νομικοί